title: 2008/872/EK: A Tanács határozata ( 2008. november 18. ) a Régiók Bizottsága két német póttagjának kinevezéséről

text:
               19.11.2008

               HU

               Az Európai Unió Hivatalos Lapja

               L 308/50

      A TANÁCS HATÁROZATA

   (2008. november 18.)
   a Régiók Bizottsága két német póttagjának kinevezéséről
   (2008/872/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel Németország kormányának javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Stefan KRAXNER és Ulrike KUHLO hivatali idejének lejártát követően a Régiók Bizottsága két póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a Tanács a következő póttagokat nevezi ki a Régiók Bizottságába:

               —

               Roland HEINTZE, Mitglied der Hamburger Bürgerschaft,

               —

               Roland RIESE, Mitglied der Niedersächsischen Landtages.

         2. cikk
   Ez a határozat az elfogadásának napján lép hatályba.

      Kelt Brüsszelben, 2008. november 18-án.

            a Tanács részéről

            az elnök

         M. BARNIER

      (1)  HL L 56., 2006.2.25., 75. o.


title: Az Európai Parlament (EU, Euratom) 2017/1615 határozata (2017. április 27.) az Európai Unió 2015-ös pénzügyi évre szóló általános költségvetésének végrehajtására vonatkozó elszámolás lezárásáról, III. szakasz – Bizottság

text:
               29.9.2017

               HU

               Az Európai Unió Hivatalos Lapja

               L 252/113

         AZ EURÓPAI PARLAMENT (EU, Euratom) 2017/1615 HATÁROZATA
   (2017. április 27.)
   az Európai Unió 2015-ös pénzügyi évre szóló általános költségvetésének végrehajtására vonatkozó elszámolás lezárásáról, III. szakasz – Bizottság
   AZ EURÓPAI PARLAMENT,

               —

               tekintettel az Európai Unió 2015-ös pénzügyi évre vonatkozó általános költségvetésére (1),

               —

               tekintettel az Európai Unió 2015-ös pénzügyi évre vonatkozó összevont éves beszámolójára (COM(2016) 475 – C8-0269/2016) (2),

               —

               tekintettel a Bizottság által a 2014. évi mentesítés nyomon követéséről készített jelentésre (COM(2016) 674) és az ezt kísérő bizottsági szolgálati munkadokumentumokra (SWD(2016) 338 és SWD(2016) 339),

               —

               tekintettel a Bizottság „2015. évi éves gazdálkodási és teljesítményjelentés az uniós költségvetésről” című jelentésére (COM(2016)0446),

               —

               tekintettel a Bizottságnak a 2015-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2016) 628) és az ahhoz csatolt bizottsági belső munkadokumentumra (SWD(2016) 322),

               —

               tekintettel a Számvevőszéknek a 2015-ös pénzügyi évre vonatkozó költségvetés végrehajtásáról szóló éves jelentésére, az intézmények válaszaival együtt (3), valamint a Számvevőszék különjelentéseire,

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

               —

               tekintettel a Tanács által a 2015-ös pénzügyi évre vonatkozó költségvetés végrehajtása tekintetében a Bizottság számára adandó mentesítésről szóló, 2017. február 21-i ajánlásra (05876/2017 – C8-0037/2017),

               —

               tekintettel a Tanács által a 2015-ös pénzügyi évre vonatkozó költségvetés végrehajtása tekintetében a végrehajtó ügynökségek számára adandó mentesítésről szóló, 2017. február 21-i ajánlásra (05874/2017 – C8-0038/2017),

               —

               tekintettel az Európai Unió működéséről szóló szerződés 317., 318. és 319. cikkére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (5) és különösen annak 62., 164., 165. és 166. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (6) és különösen annak 14. cikke (2) és (3) bekezdésére,

               —

               tekintettel eljárási szabályzata 93. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A8-0150/2017),

               1.

               jóváhagyja az Európai Unió 2015-ös pénzügyi évre szóló általános költségvetésére vonatkozó elszámolás lezárását;

               2.

               ismerteti észrevételeit az Európai Unió 2015-ös pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásban, valamint a Bizottság 2015. évi mentesítése kapcsán a Számvevőszék által készített különjelentésekről szóló, 2017. április 27-i állásfoglalásában (7);

               3.

               utasítja elnökét, hogy továbbítsa ezt a határozatot a Tanácsnak, a Bizottságnak és a Számvevőszéknek, valamint a tagállamok nemzeti parlamentjeinek és nemzeti és regionális ellenőrző intézményeinek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL L 69., 2015.3.13.

      (2)  HL C 380., 2016.10.14., 1. o.

      (3)  HL C 375., 2016.10.13., 1. o.

      (4)  HL C 380., 2016.10.14., 147. o.

      (5)  HL L 298., 2012.10.26., 1. o.

      (6)  HL L 11., 2003.1.16., 1. o.

      (7)  E napon elfogadott szövegek, P8_TA(2017)0144 (lásd e Hivatalos Lap 66. oldalát).


title: A Bizottság (EU) 2017/265 határozata (2017. február 14.) a kanadai Északnyugati területek kormányzatának a fókatermékek kereskedelméről szóló 1007/2009/EK európai parlamenti és tanácsi rendelet végrehajtására vonatkozó részletes szabályok megállapításáról szóló (EU) 2015/1850 végrehajtási rendelet 3. cikkében említett elismert szervek jegyzékébe való felvételéről (az értesítés a C(2017) 757. számú dokumentummal történt)

text:
               16.2.2017

               HU

               Az Európai Unió Hivatalos Lapja

               L 39/43

         A BIZOTTSÁG (EU) 2017/265 HATÁROZATA
   (2017. február 14.)
   a kanadai Északnyugati területek kormányzatának a fókatermékek kereskedelméről szóló 1007/2009/EK európai parlamenti és tanácsi rendelet végrehajtására vonatkozó részletes szabályok megállapításáról szóló (EU) 2015/1850 végrehajtási rendelet 3. cikkében említett elismert szervek jegyzékébe való felvételéről

         (az értesítés a C(2017) 757. számú dokumentummal történt)

   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fókatermékek kereskedelméről szóló 1007/2009/EK európai parlamenti és tanácsi rendelet végrehajtására vonatkozó részletes szabályok megállapításáról szóló, 2015. október 13-i (EU) 2015/1850 bizottsági végrehajtási rendeletre (1) és különösen annak 3. cikkére,
   mivel:

               (1)

               Az 1007/2009/EK európai parlamenti és tanácsi rendelet (2) 3. cikke megállapítja, hogy milyen feltételekkel lehet az inuit vagy egyéb őslakos közösségek által folytatott vadászatból származó fókatermékeket forgalomba hozni az Unió piacán. Az e feltételeknek való megfelelést valamelyik elismert szervnek igazolnia kell a fókatermékek forgalomba hozatalának időpontjában.

               (2)

               Az (EU) 2015/1850 végrehajtási rendelet 3. cikke megállapítja azokat a követelményeket, amelyeket a jogalanyoknak teljesíteniük kell ahhoz, hogy felkerüljenek az 1007/2009/EK rendelet 3. cikkének céljaira elismert szervek jegyzékébe.

               (3)

               Az inuit vagy egyéb őslakos közösségek által folytatott vadászatból származó fókatermékek forgalomba hozatala csak olyan dokumentum kíséretében lehetséges, amelyet valamely elismert szerv állított ki az (EU) 2015/1850 végrehajtási rendeletben foglalt feltételek teljesülésének igazolására.

               (4)

               A Bizottság 2016. november 22-én megkapta az Északnyugati területek kormányzata által benyújtott kérelmet, amelyben ez utóbbi elismert szervként történő engedélyezését kérte az 1007/2009/EK rendelet 3. cikke (1a) bekezdésének alkalmazásában. A kérelemhez az (EU) 2015/1850 végrehajtási rendelet 3. cikkében előírt igazoló iratokat is mellékelték.

               (5)

               A Bizottság a benyújtott igazoló iratok alapján értékelést végzett annak megállapítására, hogy az Északnyugati területek kormányzata teljesítette-e az ahhoz szükséges követelményeket, hogy az (EU) 2015/1850 végrehajtási rendelet értelmében elismert szervezetté nyilvánítsák.

               (6)

               A Bizottság arra a következtetésre jutott, hogy az Északnyugati területek kormányzata az (EU) 2015/1850 végrehajtási rendelet 3. cikkének (1) bekezdésében foglalt összes feltételt teljesíti, tehát fel kell venni az elismert szervek jegyzékébe,

         ELFOGADTA EZT A HATÁROZATOT:
   1. cikk
   Az Északnyugati területek kormányzatát az (EU) 2015/1850 végrehajtási rendelet 3. cikkének alkalmazásában elismert szervnek kell tekinteni.
   2. cikk
   E határozat tartalmát haladéktalanul közzéteszik a Bizottság honlapján.
   3. cikk
   E határozat címzettje a kanadai Északnyugati területek kormányzata.

      Kelt Brüsszelben, 2017. február 14-én.

            a Bizottság részéről

         Karmenu VELLA

            a Bizottság tagja

      (1)  HL L 271., 2015.10.16., 1. o.

      (2)  Az Európai Parlament és a Tanács rendelete (2009. szeptember 16.) a fókatermékek kereskedelméről (HL L 286., 2009.10.31., 36. o.).


title: A Tanács határozata (1970. április 21.) a többéves pénzügyi tervről

text:
Fontos jogi nyilatkozat

|

31970D0244

Hivatalos Lap L 094 , 28/04/1970 o. 0023 - 0023 finn különkiadás fejezet 1 kötet 1 o. 0064  dán különkiadás sorozat I fejezet 1970(I) o. 0205  svéd különkiadás fejezet 1 kötet 1 o. 0064  angol különkiadás sorozat I fejezet 1970(I) o. 0228  görög különkiadás: fejezet 01 kötet 1 o. 0126  spanyol különkiadás fejezet 01 kötet 1 o. 0147  portugál különkiadás fejezet 01 kötet 1 o. 0147

		A Tanács határozata(1970. április 21.)a többéves pénzügyi tervről(70/244/ESZAK, EGK, Euratom)AZ EURÓPAI KÖZÖSSÉGEK TANÁCSA A KÖVETKEZŐKÉPPEN HATÁROZ:1. cikkA Bizottság azzal a céllal, hogy a Közösségek költségvetését egy többéves előretervezés keretébe helyezze, a Költségvetés-politikai bizottság véleményének kézhezvételét követően minden évben olyan pénzügyi tervet készít a három egymást követő pénzügyi évre, amely bemutatja a hatályos rendeletekből és határozatokból, valamint a Bizottság által a Tanácsnak benyújtott javaslatokból eredő pénzügyi következményeket a Közösség számára. Ezen előrejelzés költségkategóriák szerinti bontásban készül.A Tanács az Európai Parlament véleményének kézhezvételét követően tanulmányozza és értékeli a tervet.2. cikkA Tanács a Bizottság jelentése alapján minden évben tanulmányozza a terv és a megállapított fejlődés közötti egyezés mértékét.3. cikkAmint megállapításra kerül, hogy egy kategóriában a felmerült kiadás jelentősen meghaladja a tervet, a Bizottság jelentést tesz a Tanácsnak és javaslatokat nyújt be a megfelelő közösségi intézkedésekre.Kelt Luxembourgban, 1970. április 21-én.a Tanács részérőlaz elnökP. Harmel--------------------------------------------------


title: 2009/218/EK: Az Európai Parlament határozata ( 2008. április 22. ) az Európai Gyógyszerügynökség 2006-os pénzügyi évre vonatkozó elszámolásának lezárásáról

text:
               31.3.2009

               HU

               Az Európai Unió Hivatalos Lapja

               L 88/183

      AZ EURÓPAI PARLAMENT HATÁROZATA

   (2008. április 22.)
   az Európai Gyógyszerügynökség 2006-os pénzügyi évre vonatkozó elszámolásának lezárásáról
   (2009/218/EK)
   AZ EURÓPAI PARLAMENT,
   tekintettel az Európai Gyógyszerügynökség 2006-os pénzügyi évre vonatkozó végleges beszámolójára (1),
   tekintettel a Számvevőszéknek az Európai Gyógyszerügynökség 2006-os pénzügyi évre vonatkozó végleges beszámolójáról szóló jelentésére, az Ügynökség válaszaival együtt (2),
   tekintettel a Tanács 2008. február 12-i ajánlására (5843/2008 – C6-0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló, 2004. március 31-i 726/2004/EK európai parlamenti és tanácsi rendeletre (4) és különösen annak 68. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0125/2008),

               1.

               megállapítja, hogy az Európai Gyógyszerügynökség végleges éves beszámolója végleges éves beszámolója megfelel a Számvevőszék jelentéséhez csatoltnak;

               2.

               jóváhagyja az Európai Gyógyszerügynökség 2006-os pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezen határozatot az Európai Gyógyszerügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Hans-Gert PÖTTERING

            a főtitkár

         Harald RØMER

      (1)  HL C 261., 2007.10.31., 10. o.

      (2)  HL C 309., 2007.12.19., 34. o.

      (3)  HL L 248., 2002.9.16., 1. o.

      (4)  HL L 136., 2004.4.30., 1. o.

      (5)  HL L 357., 2002.12.31., 72. o.


title: 2006/953/EK: A Tanács Határozata ( 2006. március 27. ) az Európai Közösség és a Marokkói Királyság közötti, a légiközlekedési szolgáltatások egyes kérdéseiről szóló megállapodás aláírásáról és ideiglenes alkalmazásáról

text:
               29.12.2006

               HU

               Az Európai Unió Hivatalos Lapja

               L 386/17

         A TANÁCS HATÁROZATA
   (2006. március 27.)
   az Európai Közösség és a Marokkói Királyság közötti, a légiközlekedési szolgáltatások egyes kérdéseiről szóló megállapodás aláírásáról és ideiglenes alkalmazásáról
   (2006/953/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 80. cikke (2) bekezdésére, összefüggésben annak 300. cikke (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy kezdjen tárgyalásokat harmadik országokkal a meglévő kétoldalú megállapodások egyes rendelkezéseinek közösségi megállapodással történő felváltásáról.

               (2)

               A Bizottság a Közösség nevében tárgyalásokat folytatott a Marokkói Királysággal a légiközlekedési szolgáltatások egyes kérdéseiről szóló megállapodásról (a továbbiakban: a megállapodás), a Bizottságot a meglévő kétoldalú megállapodások egyes rendelkezéseinek közösségi megállapodással történő felváltása céljából a harmadik országokkal folytatandó tárgyalások megkezdésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A Bizottság által megtárgyalt megállapodást - annak egy későbbi időpontban történő lehetséges megkötésére figyelemmel - alá kell írni és azt ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Marokkói Királyság között a légi szolgáltatások bizonyos kérdéseiről létrejött megállapodás aláírása – figyelemmel annak későbbi időpontban való megkötéséről szóló tanácsi határozatra – a Közösség részéről jóváhagyásra kerül.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t.
   3. cikk
   A megállapodást annak hatálybalépéséig az azon napot követő hónap első napjától kell ideiglenesen alkalmazni, amelyen a szerződő Felek írásban értesítették egymást arról, hogy az ehhez szükséges eljárásoknak eleget tettek.
   4. cikk
   A Tanács elnöke felhatalmazást kap, hogy a megállapodás 8. cikke (2) bekezdésében előírt értesítést megtegye.

      Kelt Brüsszelben, 2006. március 27.

            a Tanács részéről

            az elnök

         M. GORBACH

   MEGÁLLAPODÁS
   az Európai Közösség és a Marokkói királyság között a légiközlekedési szolgáltatások egyes kérdéseiről
   AZ EURÓPAI KÖZÖSSÉG
   egyrészről, valamint
   A MAROKKÓI KIRÁLYSÁG
   másrészről
   (a továbbiakban: a Felek),
   MEGÁLLAPÍTVA, hogy az Európai Közösség több tagállama és a Marokkói Királyság között kétoldalú légiközlekedési szolgáltatási megállapodások jöttek létre, amelyek az európai közösségi joggal ellentétes rendelkezéseket tartalmaznak,
   MEGÁLLAPÍTVA, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légi közlekedési megállapodások kiterjedhetnek,
   MEGÁLLAPÍTVA, hogy az európai közösségi jog szerint a valamely tagállamban letelepedett közösségi légifuvarozóknak joguk van arra, hogy megkülönböztetéstől mentesen hozzáférjenek a tagállamok és harmadik országok közötti légi útvonalak piacához,
   TEKINTETTEL az Európai Közösség és egyes harmadik országok között létrejött megállapodásokra, amelyek az ilyen harmadik országok állampolgárai számára lehetővé teszik, hogy az európai közösségi joggal összhangban engedélyezett légifuvarozók tulajdonjogát megszerezzék,
   FELISMERVE, hogy az Európai Közösség tagállamai és a Marokkói Királyság között létrejött kétoldalú légiközlekedési szolgáltatási megállapodások azon rendelkezéseit, amelyek a közösségi joggal ellentétesek, teljes összhangba kell hozni a közösségi joggal az Európai Közösség tagállamai és a Marokkói Királyság közötti légiközlekedési szolgáltatások megbízható jogalapjának megteremtése és az ilyen légiközlekedési szolgáltatások folytonosságának fenntartása érdekében,
   MEGÁLLAPÍTVA, hogy az Európai Közösségnek e tárgyalások keretében nem célja az Európai Közösség és a Marokkói Királyság közötti légi forgalom mértékének növelése, a közösségi légi fuvarozók és a Marokkói Királyság légi fuvarozói közti egyensúly befolyásolása vagy a kétoldalú légiközlekedési megállapodások rendelkezéseinek a forgalmi jogok tekintetében történő kétoldalú módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában „tagállamok”: az Európai Közösség tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légifuvarozóira vagy légitársaságaira való hivatkozásokat az adott tagállam által kijelölt légifuvarozókra vagy légitársaságokra való hivatkozásként kell értelmezni.
   2. cikk
   Tagállam általi kijelölés
   (1)   A II. melléklet a) és b) pontjában felsorolt cikkek vonatkozó rendelkezései helyébe az e cikk (2) és (3) bekezdésének rendelkezései lépnek az érintett tagállam légifuvarozójának kijelölése, a légifuvarozó részére a Marokkói Királyság által megadott engedélyek és jogosítványok, valamint a légifuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A tagállam általi kijelölés kézhezvételét követően a Marokkói Királyság a legrövidebb eljárási időn belül megadja a megfelelő engedélyeket és jogosítványokat, feltéve hogy:

               i.

               a légifuvarozó az Európai Közösséget létrehozó szerződés értelmében a kijelölő tagállamban telepedett le, és az európai közösségi jognak megfelelő érvényes üzemeltetési engedéllyel rendelkezik;

               ii.

               a működési engedély kiadásáért felelős tagállam gyakorolja és tartja fenn a légifuvarozó tényleges szabályozási ellenőrzését, és az illetékes légiforgalmi hatóság a kijelölésben egyértelműen meg van határozva;
               valamint

               iii.

               a légifuvarozó közvetlenül vagy többségi tulajdon révén a tagállamok és/vagy a tagállamok állampolgárai, és/vagy a III. mellékletben felsorolt egyéb államok és/vagy azok állampolgárai tulajdonában van és marad, és mindenkor ezen államok és/vagy állampolgárok tényleges ellenőrzése alatt áll.

         (3)   A Marokkói Királyságnak jogában áll a tagállam által kijelölt légifuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légifuvarozó az Európai Közösséget létrehozó szerződés értelmében nem a kijelölő tagállamban telepedett le, vagy nem rendelkezik az európai közösségi jognak megfelelő érvényes üzemeltetési engedéllyel;

               ii.

               nem a működési engedély kiadásáért felelős tagállam gyakorolja és tartja fenn a légifuvarozó tényleges szabályozási ellenőrzését, vagy az illetékes légiforgalmi hatóság a kijelölésben nincs egyértelműen meghatározva;
               vagy

               iii.

               a légifuvarozó közvetlenül vagy többségi tulajdon révén nem a tagállamok és/vagy a tagállamok állampolgárai, és/vagy a 3. mellékletben felsorolt egyéb államok és/vagy azok állampolgárai tulajdonában van, és nem azok tényleges ellenőrzése alatt áll.

         Az e bekezdés szerinti jogának gyakorlása során a Marokkói Királyság nem alkalmazhat a nemzetiség alapján megkülönböztetést a közösségi légifuvarozók között.
   (4)   A II. melléklet a) és b) pontjában felsorolt cikkek vonatkozó rendelkezései helyébe az e cikk (5) és (6) bekezdésének rendelkezései lépnek a Marokkói Királyság légifuvarozójának kijelölése, a légifuvarozó részére az érintett tagállam által megadott engedélyek és jogosítványok, valamint a légifuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (5)   A Marokkói Királyság általi kijelölés kézhezvételét követően a tagállam a legrövidebb eljárási időn belül megadja a megfelelő engedélyeket és jogosítványokat, feltéve hogy:

               i.

               a légifuvarozó a Marokkói Királyság területén telepedett le, és a marokkói jognak megfelelő érvényes üzemeltetési engedéllyel vagy bármely más, azzal egyenértékű dokumentummal rendelkezik rendelkezik;

               ii.

               a Marokkói Királyság gyakorolja és tartja fenn a légifuvarozó tényleges szabályozási ellenőrzését;
               valamint

               iii.

               a légifuvarozó közvetlenül vagy többségi tulajdon révén a Marokkói Királyság és/vagy annak állampolgárai vagy a tagállamok és/vagy a tagállamok állampolgárai tulajdonában van és marad, és mindenkor a Marokkói Királyság és/vagy annak állampolgárai vagy a tagállamok és/vagy a tagállamok állampolgárai tényleges ellenőrzése alatt áll, kivéve, ha az I. mellékletben felsorolt alkalmazandó megállapodás kedvezőbb rendelkezéseket tartalmaz e tekintetben.

         (6)   Az érintett tagállamnak jogában áll a Marokkói Királyság által kijelölt légifuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légifuvarozó nem a Marokkói Királyság területén telepedett le vagy nem rendelkezik a marokkói jognak megfelelő érvényes üzemeltetési engedéllyel vagy bármely más, azzal egyenértékű dokumentummal;

               ii.

               nem a Marokkói Királyság gyakorolja és tartja fenn a légifuvarozó tényleges szabályozási ellenőrzését;
               vagy

               iii.

               a légifuvarozó közvetlenül vagy többségi tulajdon révén nem a Marokkói Királyság és/vagy annak állampolgárai vagy a tagállamok és/vagy a tagállamok állampolgárai tulajdonában van, és nem azok tényleges ellenőrzése alatt áll, kivéve, ha az I. mellékletben felsorolt alkalmazandó megállapodás kedvezőbb rendelkezéseket tartalmaz e tekintetben.

         3. cikk
   A szabályozási ellenőrzéshez kapcsolódó jogok
   (1)   A II. melléklet c) pontjában felsorolt cikkeket kiegészítik az e cikk (2) bekezdésének rendelkezései.
   (2)   Amennyiben egy tagállam olyan légifuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, a Marokkói Királyságnak a légifuvarozót kijelölő tagállam és a Marokkói Királyság között létrejött megállapodásban foglalt biztonsági rendelkezések szerinti jogai a biztonsági előírásoknak az adott másik tagállam általi elfogadása, végrehajtása és betartása során, valamint az adott légifuvarozó üzemeltetési engedélye tekintetében ugyanúgy érvényesülnek.
   4. cikk
   A repülőgép-üzemanyag megadóztatása
   (1)   A II. melléklet d) pontjában felsorolt cikkeket kiegészítik az e cikk (2) bekezdésének rendelkezései.
   (2)   Bármely ellenkező értelmű rendelkezés ellenére a II. melléklet d) pontjában felsorolt megállapodások bármelyikében foglaltak nem akadályozhatják meg a tagállamokat abban, hogy adókat, illetékeket, vámokat vagy díjakat vessenek ki a területükön a Marokkói Királyság által kijelölt légifuvarozó azon légijárműve által felhasznált üzemanyagra, amely az adott tagállam területének egy pontja és az adott tagállam területének egy másik pontja vagy egy másik tagállam területe között üzemel.
   5. cikk
   Viteldíjak
   (1)   A II. melléklet e) pontjában felsorolt cikkeket kiegészítik az e cikk (2) bekezdésének rendelkezései.
   (2)   Az I. mellékletben felsorolt és a II. melléklet e) pontjában foglalt rendelkezést tartalmazó megállapodás alapján a Marokkói Királyság által kijelölt légifuvarozó(k)nak a teljes mértékben az Európai Közösségen belüli légi útvonalakon üzemelő járataira vonatkozóan kiszabott viteldíjak az európai közösségi jog hatálya alá tartoznak.
   (3)   Az I. mellékletben felsorolt és a II. melléklet e) pontjában foglalt rendelkezést tartalmazó megállapodás alapján a tagállamok által kijelölt légifuvarozó(k)nak a teljes mértékben a Marokkón belüli légi útvonalakon üzemelő járataira vonatkozóan kiszabott viteldíjak a marokkói jog hatálya alá tartoznak.
   6. cikk
   A megállapodás mellékletei
   E megállapodás mellékletei a megállapodás elválaszthatatlan részét képezik.
   7. cikk
   Felülvizsgálat vagy módosítás
   A Felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   8. cikk
   Hatálybalépés és ideiglenes alkalmazás
   (1)   Ez a megállapodás azon a napon lép hatályba, amelyen a Felek írásban értesítik egymást arról, hogy az ehhez szükséges belső eljárásoknak eleget tettek.
   (2)   Az (1) bekezdéstől eltérve a Felek megegyeznek abban, hogy a megállapodást ideiglenesen alkalmazzák az azt a napot követő hónap első napjától kezdve, amelyen a Felek értesítik egymást arról, hogy a szükséges eljárások lezárultak.
   (3)   A tagállamok és a Marokkói Királyság között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen, az I. melléklet b) pontja sorolja fel. Ezt a megállapodást minden ilyen megállapodásra és szerződésre azok hatálybalépésének vagy ideiglenes alkalmazásának napjától alkalmazni kell.
   9. cikk
   Megszűnés
   (1)   Amennyiben az I. mellékletben felsorolt valamelyik megállapodás megszűnik, e megállapodás minden olyan rendelkezése, amely az érintett megállapodásra vonatkozik, ugyanebben az időben szintén megszűnik.
   (2)   Abban az esetben, ha az I. mellékletben felsorolt valamennyi megállapodás megszűnik, ez a megállapodás ugyanebben az időben szintén megszűnik.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt ban/ben, án/én, két/két eredeti példányban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és arab nyelven.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapens vägnar

         Por el Reino de Marruecos
         Za Marocké království
         For Kongeriget Marokko
         Für das Königreich Marokko
         Maroko Kuningriigi nimel
         Για το Βασίλειο του Μαρόκου
         For the Kingdom of Morocco
         Pour le Royaume du Maroc
         Per il Regno del Marocco
         Marokas Karalistes vārdā
         Maroko Karalystès vardu
         A Marokkói Királyság részéről
         Għar-Renju tal-Marokk
         Voor het Koninkrijk Marokko
         W imieniu Królestwa Marokańskiego
         Pelo Reino de Marrocos
         Za Marocké kráľovstvo
         Za Kraljevino Maroko
         Marokon kuningaskunnan puolesta
         För Konungariket Marocko

   I. MELLÉKLET

               a)

               A Marokkói Királyság és az Európai Közösség tagállamai között létrejött kétoldalú légiközlekedési szolgáltatási megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak

                           —

                           a Belga Királyság kormánya és Őfelsége Marokkó Királyának kormánya között létrejött légiközlekedési megállapodás, kelt Rabatban, 1958. január 20-án (a továbbiakban: a Belgium–Marokkó megállapodás);
                           az 1958. január 20-i jegyzékváltással kiegészítve;
                           legutóbb a Rabatban, 2002. június 11-én kelt egyetértési nyilatkozattal módosítva.

                           —

                           a Csehszlovák Szocialista Köztársaság kormánya és az Őfelsége Marokkó Királyának kormánya között létrejött légiközlekedési megállapodás, kelt Rabatban, 1961. május 8-án, amely vonatkozásában a Cseh Köztársaság jogutódlási nyilatkozatot tett (a továbbiakban: a Marokkó–Cseh Köztársaság megállapodás).

                           —

                           a Dán Királyság kormánya és a Marokkói Királyság kormánya között létrejött légiközlekedési szolgáltatási megállapodás, kelt Rabatban, 1977. november 14-én (a továbbiakban: a Marokkó–Dánia megállapodás);
                           az 1977. november 14-i jegyzékváltással kiegészítve.

                           —

                           a Német Szövetségi Köztársaság és a Marokkói Királyság között létrejött légiközlekedési megállapodás, kelt Bonnban, 1961. október 12-én (a továbbiakban: a Marokkó–Németország megállapodás);
                           a Bonnban, 1991. december 12-én kelt egyetértési nyilatkozattal módosítva.
                           az 1997. április 9-i és az 1998. február 16-i jegyzékváltással módosítva.
                           legutóbb a Rabatban, 1998. július 15-én kelt egyetértési nyilatkozattal módosítva.

                           —

                           a Görög Köztársaság kormánya és a Marokkói Királyság kormánya között létrejött légiközlekedési megállapodás, kelt Athénban, 1998. október 6-án (a továbbiakban: a Marokkó–Görögország megállapodás);
                           az Athénben, 1998. október 6-án kelt egyetértési nyilatkozattal együttes olvasatban.

                           —

                           a Spanyolország kormánya és a Marokkói Királyság kormánya között létrejött légiközlekedési megállapodás, kelt Madridban, 1970. július 7-én (a továbbiakban: a Marokkó–Spanyolország megállapodás);
                           legutóbb a 2003. augusztus 12-i és a 2003. augusztus 25-i levélváltással kiegészítve.

                           —

                           a Francia Köztársaság kormánya és Őfelsége Marokkó Királyának kormánya között létrejött légiközlekedési megállapodás, kelt Rabatban, 1957. október 25-én (a továbbiakban: a Marokkó–Franciaország megállapodás).

                           —

                           az Olasz Köztársaság kormánya és Őfelsége Marokkó Királyának kormánya között létrejött légiközlekedési megállapodás, kelt Rómában, 1967. július 8-án (a továbbiakban: a Marokkó–Olaszország megállapodás);
                           a Rómában, 2000. július 13-án kelt egyetértési nyilatkozattal módosítva;
                           legutóbb a 2001. október 17-i és a 2002. január 3-i jegyzékváltással módosítva.

                           —

                           a Lett Köztársaság kormánya és a Marokkói Királyság kormánya között létrejött légiközlekedési megállapodás, kelt Varsóban, 1999. május 19-én (a továbbiakban: a Marokkó–Lettország megállapodás).

                           —

                           a Luxemburgi Nagyhercegség kormánya és Őfelsége Marokkó Királyának kormánya között létrejött légiközlekedési megállapodás, kelt Bonnban, 1961. július 5-én (a továbbiakban: a Marokkó–Luxemburg megállapodás).

                           —

                           a Magyar Népköztársaság és a Marokkói Királyság között létrejött légiközlekedési megállapodás, kelt Rabatban, 1967. március 21-én (a továbbiakban: a Marokkó–Magyarország megállapodás).

                           —

                           a Máltai Köztársaság kormánya és Őfelsége Marokkó Királyának kormánya között létrejött légiközlekedési megállapodás, kelt Rabatban, 1983. május 26-án (a továbbiakban: a Marokkó–Málta megállapodás).

                           —

                           az Őfelsége Hollandia Királynőjének kormánya és Őfelsége Marokkó Királyának kormánya között létrejött légiközlekedési megállapodás, kelt Rabatban, 1959. május 20-án (a továbbiakban: a Marokkó–Hollandia megállapodás).

                           —

                           az osztrák szövetségi kormány és a Marokkói Királyság kormánya között létrejött légiközlekedési megállapodás, kelt Rabatban, 2002. február 27-én (a továbbiakban: a Marokkó – Ausztria megállapodás).

                           —

                           a Lengyel Népköztársaság kormánya és a Marokkói Királyság kormánya között létrejött légiközlekedési megállapodás, kelt Rabatban, 1969. november 29-én (a továbbiakban: a Marokkó–Lengyelország megállapodás).

                           —

                           a Portugália és a Marokkói Királyság kormánya között létrejött légiközlekedési megállapodás, kelt Rabatban, 1958. április 3-án (a továbbiakban: a Marokkó–Portugália megállapodás);
                           a Lisszabonban, 1975. december 19-én kelt jegyzőkönyvvel kiegészítve;
                           legutóbb a Lisszabonban, 2003. november 17-én kelt jegyzőkönyvvel kiegészítve.

                           —

                           a Svéd Királyság kormánya és a Marokkói Királyság kormánya között létrejött légiközlekedési megállapodás, kelt Rabatban, 1977. november 14-én (a továbbiakban: a Marokkó–Svédország megállapodás);
                           az 1977. november 14-i jegyzékváltással kiegészítve.

                           —

                           a Nagy-Britannia és Észak-Írország Egyesült Királysága kormánya és a Marokkói Királyság kormánya között létrejött légiközlekedési szolgáltatási megállapodás, kelt Londonban, 1965. október 22-én (a továbbiakban: a Marokkó–Egyesült Királyság megállapodás);
                           az 1968. október 10-i és október 14-i jegyzékváltással módosítva;
                           a Londonban, 1997. március 14-én kelt jegyzőkönyvvel módosítva;
                           a Rabatban, 1997. október 17-én kelt jegyzőkönyvvel módosítva.

               b)

               Légiközlekedési szolgáltatási megállapodások és egyéb szerződések, amelyeket a Marokkói Kiralyság és az Európai Közösség tagállamai parafáltak vagy aláírtak, és amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen

                           —

                           a Holland Királyság kormánya és a Marokkói Királyság kormánya között létrejött légiközlekedési szolgáltatás megállapodás, amelyet I. mellékletként a Hágában, 2001. június 20-án kelt egyetértési nyilatkozathoz csatoltak (a továbbiakban: a Marokkó–Hollandia parafált megállapodás);

         II. MELLÉKLET
   Az 1. mellékletben felsorolt megállapodásokban szereplő és a megállapodás 2–5. cikkében említett cikkek jegyzéke

               a)

               Tagállam általi kijelölés:

                           —

                           a Marokkó–Belgium megállapodás 18. cikke;

                           —

                           a Marokkó–Cseh Köztársaság megállapodás 13. cikke;

                           —

                           a Marokkó–Dánia megállapodás 3. cikke;

                           —

                           a Marokkó–Németország megállapodás 3. cikke;

                           —

                           a Marokkó–Görögország megállapodás 3. cikke;

                           —

                           a Marokkó–Spanyolország megállapodás 3. cikke;

                           —

                           a Marokkó–Franciaország megállapodás 12. cikke;

                           —

                           a Marokkó–Olaszország megállapodás 14. cikke;

                           —

                           a Marokkó–Lettország megállapodás 3. cikke;

                           —

                           a Marokkó–Luxemburg megállapodás 14. cikke;

                           —

                           a Marokkó–Magyarország megállapodás 3. cikke;

                           —

                           a Marokkó–Málta megállapodás 16. cikke;

                           —

                           a Marokkó–Hollandia megállapodás 17. cikke;

                           —

                           a Marokkó–Hollandia parafált megállapodás 3. cikke;

                           —

                           a Marokkó–Ausztria megállapodás 3. cikke;

                           —

                           a Marokkó–Lengyelország megállapodás 7. cikke;

                           —

                           a Marokkó–Portugália megállapodás 13. cikke;

                           —

                           a Marokkó–Svédország megállapodás 3. cikke;

                           —

                           a Marokkó–Egyesült Királyság megállapodás 3. cikke.

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Marokkó–Belgium megállapodás 5. cikke;

                           —

                           a Marokkó–Cseh Köztársaság megállapodás 7. cikke;

                           —

                           a Marokkó–Dánia megállapodás 4. cikke;

                           —

                           a Marokkó–Németország megállapodás 4. cikke;

                           —

                           a Marokkó–Görögország megállapodás 4. cikke;

                           —

                           a Marokkó–Spanyolország megállapodás 4. cikke;

                           —

                           a Marokkó–Franciaország megállapodás 6. cikke;

                           —

                           a Marokkó–Olaszország megállapodás 7. cikke;

                           —

                           a Marokkó–Lettország megállapodás 4. cikke;

                           —

                           a Marokkó–Luxemburg megállapodás 7. cikke;

                           —

                           a Marokkó–Magyarország megállapodás 8. cikke;

                           —

                           a Marokkó–Málta megállapodás 9. cikke;

                           —

                           a Marokkó–Hollandia megállapodás 4. cikke;

                           —

                           a Marokkó–Hollandia parafált megállapodás 4. cikke;

                           —

                           a Marokkó–Ausztria megállapodás 4. cikke;

                           —

                           a Marokkó–Lengyelország megállapodás 8. cikke;

                           —

                           a Marokkó–Portugália megállapodás 6. cikke;

                           —

                           a Marokkó–Svédország megállapodás 4. cikke;

                           —

                           a Marokkó–Egyesült Királyság megállapodás 4. cikke.

               c)

               Szabályozási ellenőrzés:

                           —

                           a Marokkó–Németország megállapodás 9a. cikke;

                           —

                           a Marokkó–Görögország megállapodás 7. cikke;

                           —

                           a Marokkó–Olaszország megállapodás 5a. cikke;

                           —

                           a Marokkó–Luxemburg megállapodás 5. cikke;

                           —

                           a Marokkó–Magyarország megállapodás 6. cikke;

                           —

                           a Marokkó–Hollandia parafált megállapodás 17. cikke.

               d)

               A repülőgép-üzemanyag megadóztatása

                           —

                           a Marokkó–Belgium megállapodás 7. cikke;

                           —

                           a Marokkó–Cseh Köztársaság megállapodás 3. cikke;

                           —

                           a Marokkó–Dánia megállapodás 6. cikke;

                           —

                           a Marokkó–Németország megállapodás 6. cikke;

                           —

                           a Marokkó–Görögország megállapodás 10. cikke;

                           —

                           a Marokkó–Spanyolország megállapodás 5. cikke;

                           —

                           a Marokkó–Franciaország megállapodás 3. cikke;

                           —

                           a Marokkó–Olaszország megállapodás 3. cikke;

                           —

                           a Marokkó–Lettország megállapodás 14. cikke;

                           —

                           a Marokkó–Luxemburg megállapodás 3. cikke;

                           —

                           a Marokkó–Magyarország megállapodás 4. cikke;

                           —

                           a Marokkó–Málta megállapodás 3. cikke;

                           —

                           a Marokkó–Hollandia megállapodás 6. cikke;

                           —

                           a Marokkó–Hollandia parafált megállapodás 10. cikke;

                           —

                           a Marokkó–Ausztria megállapodás 9. cikke;

                           —

                           a Marokkó–Lengyelország megállapodás 3. cikke;

                           —

                           a Marokkó–Portugália megállapodás 3. cikke;

                           —

                           a Marokkó–Svédország megállapodás 6. cikke;

                           —

                           a Marokkó–Egyesült Királyság megállapodás 5. cikke.

               e)

               Viteldíjak az Európai Közösségen belül

                           —

                           a Marokkó–Belgium megállapodás 19. cikke;

                           —

                           a Marokkó–Cseh Köztársaság megállapodás 19. cikke;

                           —

                           a Marokkó–Dánia megállapodás 9. cikke;

                           —

                           a Marokkó–Németország megállapodás 9. cikke;

                           —

                           a Marokkó–Görögország megállapodás 13. cikke;

                           —

                           a Marokkó–Spanyolország megállapodás 11. cikke;

                           —

                           a Marokkó–Franciaország megállapodás 17. cikke;

                           —

                           a Marokkó–Olaszország megállapodás 20. cikke;

                           —

                           a Marokkó–Lettország megállapodás 10. cikke;

                           —

                           a Marokkó–Luxemburg megállapodás 20. cikke;

                           —

                           a Marokkó–Magyarország megállapodás 17. cikke;

                           —

                           a Marokkó–Málta megállapodás 19. cikke;

                           —

                           a Marokkó–Hollandia megállapodás 18. cikke;

                           —

                           a Marokkó–Hollandia parafált megállapodás 6. cikke;

                           —

                           a Marokkó–Ausztria megállapodás 13. cikke;

                           —

                           a Marokkó–Lengyelország megállapodás 19. cikke;

                           —

                           a Marokkó–Portugália megállapodás 18. cikke;

                           —

                           a Marokkó–Svédország megállapodás 9. cikke;

                           —

                           a Marokkó–Egyesült Királyság megállapodás 9. cikke.

         III. MELLÉKLET
   A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás értelmében)

               b)

               A Liechtensteini Hercegség (az Európai Gazdasági Térségről szóló megállapodás értelmében);

               c)

               A Norvég Királyság (az Európai Gazdasági Térségről szóló megállapodás értelmében);

               d)

               A Svájci Államszövetség (az Európai Közösség és a Svájci Államszövetség között létrejött légiközlekedési megállapodás értelmében)